b'\n_START_ARTICLE_\nSaltarello\n_START_PARAGRAPH_\nSaltarello (av det italienske verbet saltare: hoppe) er en livlig dans i tretakt som f\xc3\xb8rste gang er kjent fra Napoli p\xc3\xa5 1300-tallet. Det finnes noen melodier fra den tiden, men ingen tidlige instruksjoner om dansetrinn er bevart. Som navnet antyder ble dansen utf\xc3\xb8rt med h\xc3\xb8ye sprang._NEWLINE_P\xc3\xa5 1400-tallet ble det skrevet flere danseb\xc3\xb8ker, blant andre Arte Saltandi & Chorea Ducendi (F-Pn f. Ital, 972). Termen saltare fortrengte p\xc3\xa5 den tiden danzare og koreografien viser fire ulike danser, i \xc3\xb8kende tempo: bassadanza, quadernaria (ogs\xc3\xa5 kalt salterello tedesco), den egentlige salterello og piva. Arte Saltandi beskriver hovedsakelig hvordan disse fire dansene kan kombineres, men inneholder framfor alt tilh\xc3\xb8rende notemateriale.'